**Årsmøte klubb**

Årsmøtet skal holdes innen utgangen av februar iht, forbundets vedtekter pkt. 3.5

**Forberedelse før årsmøtet:**

* Sette årsmøte dato, sted og frist for innsending forslag
* Valgkomite: innhente forslag på kandidater, vil noen ha gjenvalg
* Skriv beretning for forrige år
* Revider regnskap om en har det
* Utarbeid forslag til budsjett om en skal ha det

**Innkalling årsmøte:**

* Forslag saksliste:

1 åpning
2 Konstituering
3 Godkjenning av innkalling
4 Godkjenning av saksliste og forretningsorden
5 Beretning
6 Regnskap og revisjon (for de som har regnskap)
7 Budsjett (for de som har klubbkasse el.)
8 Innkomne forslag – styret skal lage innstilling på alle innkomne forslag til årsmøtet
9 Bevilgninger
10 Valg
ALDRI eventuelt post på årsmøte!

Fra årsmøtet SKAL det skrives protokoll som underskrives.

**ÅRSMØTE iht Fellesforbundets vedtekter Kap. IV Klubber Årsmøte**

1. Årsmøtet holdes innen utgangen av februar.
2. Årsmøtet skal:
− godkjenne årsberetning
− godkjenne regnskap og revisjonsberetning dersom klubben har egen økonomi
− behandle alle saker som blir pålagt av avdelingen
− behandle innkomne forslag
− foreta valg dersom ikke valg skjer på annen måte, herunder velge revisor dersom klubben har egen økonomi
− velge klubbens medlemmer og varamedlemmer til representantskapet i avdelinger med representantskap.
3. Godkjent årsberetning, revidert regnskap og melding om valg sendes avdelingen.

**2.1 Valg av klubbstyre** 2.1.1 Generelle bestemmelser

1. Når ikke annet er fastlagt i vedtektene, velger årsmøtet et styre bestående av minst leder, nestleder og sekretær, men ikke flere enn Hovedavtalen gir grunnlag for. Styret velges ved direkte valg og med alminnelig flertall.

2. Lederen velges ved særskilt valg. Lederen skal om mulig velges blant anerkjent dyktige arbeidere som har arbeidet ved bedriften i minst to år. Ved helkontinuerlig skift kan klubblederen velges ved uravstemning etter forutgående nominasjon på klubbens årsmøte. Det kan ikke nomineres mer enn to kandidater fra årsmøtet.
3. De tillitsvalgtes funksjonstid er ett år. Leder, nestleder og sekretær kan velges for to år. Dersom en benytter valgperiode på to år, skal leder og nestleder velges vekselvis annet hvert år.
 4. Går lederen av i perioden, velger medlemsmøtet ny leder fram til årsmøtet. Supplering av andre tillitsvalgte som går ut av styret, skjer i styret.

2.1.2 Bedrifter med grupper
Klubber som har etablert grupper, kan velge klubbens styremedlemmer på årsmøter i gruppene. Klubbens årsmøte velger da et arbeidsutvalg med leder, nestleder og sekretær. Alternativt velges leder, og de øvrige verv fordeles ved konstituering i styret.

2.1.3 Offshore og store anlegg
Klubber ved bedrifter som har sin virksomhet basert på offshore og store anlegg, og hvor minst halvparten av medlemmene til enhver tid er beskjeftiget med oppdrag offshore eller ved store anlegg, kan nominere og velge klubbleder, nestleder, sekretær og hovedverneombud ved uravstemning elektronisk eller pr. post. Det kan kun nomineres to kandidater til hvert enkelt tillitsverv. Forutsetningen å kunne gjennomføre avstemninger per post eller elektronisk er at stemmegivningen er hemmelig.

**Etter årsmøtet**Meld fra om valg til ledelsen, medlemmer og avdelingen innen 8 dager.

Avdelingen deltar gjerne på årsmøter i klubbene.